*****
ΚΑΝΟΝΙΣΜΟΣ (ΕΟΚ) αριθ. 1106/90 ΤΗΣ ΕΠΙΤΡΟΠΗΣ
της 18ης Απριλίου 1990
σχετικά με τις ανακοινώσεις που αναφέρονται στην κοινή οργάνωση αγορών στον τομέα των προϊόντων αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 (2), και ιδίως το άρθρο 9 παράγραφος 5, το άρθρο 11 παράγραφος 4, το άρθρο 15 παράγραφος 4, το άρθρο 17 παράγραφος 6, το άρθρο 22 παράγραφος 5 καθώς και το άρθρο 31,
Εκτιμώντας:
ότι η Επιτροπή πρέπει να είναι σε θέση να παρακολουθεί τις ενέργειες ρύθμισης των τιμών που πραγματοποιούνται από τις οργανώσεις παραγωγών καθώς και την εφαρμογή από τις εν λόγω οργανώσεις των συστημάτων της χρηματοτοδοτικής αντιστάθμισης, της πριμοδότησης μεταφοράς και της πριμοδότησης αποθεματοποίησης ·
ότι τα κοινοτικά καθεστώτα παρέμβασης που προβλέπονται από τον κανονισμό (ΕΟΚ) αριθ. 3796/81 οδηγούν στην ανάγκη ύπαρξης διαπιστωμένων τιμών στις αγορές χονδρικής πώλησης και τους αντιπροσωπευτικούς λιμένες της Κοινότητας·
ότι πρέπει να καταρτιστεί ο κατάλογος των αγορών και των λιμένων των κρατών μελών που θα πρέπει να λαμβάνονται υπόψη ως αντιπροσωπευτικοί για δεδομένο προϊόν·
ότι πρέπει εξάλλου να καθοριστεί η περιοδικότητα της διαπίστωσης των τιμών αγοράς και των σχετικών ανακοινώσεων·
ότι λόγω της ικανοποιητικότερης πλαισίωσης των κοινοτικών καθεστώτων παρέμβασης στον τομέα της κοινής οργάνωσης αγορών, έχει αυξηθεί ο αριθμός των ανακοινώσεων σχετικά με την εφαρμογή και την παρακολούθηση των εν λόγω καθεστώτων·
ότι η κτηθείσα πείρα απέδειξε ότι είναι απαραίτητο να απλοποιηθούν, να εναρμονιστούν και να συγκεντρωθούν τα στοιχεία που έχουν διαβιβαστεί· ότι ο παρών κανονισμός πρόκειται ως εκ τούτου να αντικαταστήσει τον κανονισμό (ΕΟΚ) αριθ. 3598/83 της Επιτροπής (3) όπως τροποποιήθηκε τελευταία από τον κανονισμό (ΕΟΚ) αριθ. 1528/88 (4) και τον κανονισμό (ΕΟΚ) αριθ. 3599/83 της Επιτροπής (5), και ότι είναι συνεπώς απαραίτητο να καταργηθούν οι εν λόγω κανονισμοί·
ότι, επίσης, λόγω της συγκέντρωσης, στον παρόντα κανονισμό, διαφόρων στοιχείων, από πολλούς κανονισμούς της Επιτροπής, πρέπει να καταργηθούν το άρθρο 2 παράγραφοι 1 και 2 του κανονισμού (ΕΟΚ) αριθ. 1985/74 της 25ης Ιουλίου 1974 σχετικά με τις λεπτομέρειες καθορισμού των τιμών αναφοράς και την καθιέρωση των τιμών «ελεύθερο στα σύνορα» για τους κυπρίνους (6) όπως τροποποιήθηκε από τον κανονισμό (ΕΟΚ) αριθ. 2046/85 (7), το άρθρο 4 του κανονισμού (ΕΟΚ) αριθ. 1501/83 της 9ης Ιουνίου 1983 σχετικά με τη διάθεση ορισμένων προϊόντων αλιείας που έχουν αποτελέσει το αντικείμενο μέτρων ρύθμισης της αγοράς (8), το άρθρο 15 παράγραφος 2 του κανονισμού (ΕΟΚ) αριθ. 3321/82 της 9ης Δεκεμβρίου 1982 περί θεσπίσεως των λεπτομερειών εφαρμογής που αφορούν τη χορήγηση πριμοδότησης μεταφοράς για ορισμένα προϊόντα αλιείας (9) όπως τροποποιήθηκε τελευταία από τον κανονισμό (ΕΟΚ) αριθ. 3507/89 (10), το άρθρο 18 παράγραφος 2 του κανονισμού (ΕΟΚ) αριθ. 314/86 της 11ης Φεβρουαρίου 1986 σχετικά με τη θέσπιση των λεπτομερειών εφαρμογής για τη χορήγηση πριμοδότησης αποθεματοποίησης για ορισμένα προϊόντα αλιείας (11), όπως τροποποιήθηκε τελευταία από τον κανονισμό (ΕΟΚ) αριθ. 2201/89 (12) καθώς και το άρθρο 14 παράγραφοι 1 και 2 του κανονισμού (ΕΟΚ) αριθ. 2415/89 της 3ης Αυγούστου 1989 σχετικά με τη θέσπιση των λεπτομερειών εφαρμογής για τη χορήγηση ενίσχυσης στην ιδιωτική αποθεματοποίηση για ορισμένα προϊόντα αλιείας (13)·
ότι προκειμένου τα κράτη μέλη να είναι σε θέση να προσαρμόσουν τις ανακοινώσεις σε εύθετο χρόνο και με τη μορφή που απαιτείται από τις παρούσες διατάξεις, θα πρέπει να εγκριθεί ο παρών κανονισμός πολλούς μήνες πριν από την έναρξη της ισχύος του·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ΤΙΤΛΟΣ Ι
Ανακοινώσεις σχετικά με την εφαρμογή τιμών απόσυρσης και των τιμών πώλησης από τις οργανώσεις παραγωγών
Άρθρο 1
1. Τα κράτη μέλη ανακοινώνουν στην Επιτροπή τα στοιχεία που αναφέρονται στο άρθρο 9 παράγραφος 4 του κανονισμού (ΕΟΚ) αριθ. 3796/81, καλούμενου στο εξής «βασικού κανονισμού», το αργότερο ένα μήνα μετά από την έναρξη της περιόδου αλιείας κατά την οποία ισχύουν οι τιμές απόσυρσης και οι τιμές πώλησης.
Στην περίπτωση που οι τιμές απόσυρσης και οι τιμές πώλησης καθορίζονται από ένωση πολλών οργανώσεων παραγωγών, η ανακοίνωση πρέπει να περιλαμβάνει τον κατάλογο καθεμιάς από τις οργανώσεις παραγωγών που προτίθεται να εφαρμόσει το σύστημα που έχει κοινοποιηθεί.
2. Κάθε τροποποίηση των στοιχείων που αναφέρονται στην παράγραφο 1 κοινοποιείται αμελλητί στην Επιτροπή από τα κράτη μέλη.
ΤΙΤΛΟΣ ΙΙ
Ανακοινώσεις σχετικά με τα προϊόντα που αναφέρονται στο παράρτημα Ι σημεία Α, Δ, και Ε και στο παράρτημα IV σημείο Β του βασικού κανονισμού
Άρθρο 2
Οι ανακοινώσεις που αναφέρονται στο άρθρο 11 παράγραφος 1 του βασικού κανονισμού περιλαμβάνουν, για καθένα από τα προϊόντα που απαριθμούνται στο παράρτημα Ι σημεία Α, Δ και Ε του εν λόγω κανονισμού, και για κάθε αγορά ή αντιπροσωπευτικό λιμένα:
1. τα ακόλουθα μηνιαία στοιχεία:
α) μέση μηνιαία τιμή αγοράς σταθμισμένη ανάλογα με τις ποσότητες που έχουν διατεθεί στο εμπόριο:
- κάθε προϊόντος,
και
- της κατηγορίας προϊόντων που εγκρίνεται για τον καθορισμό της τιμής προσανατολισμού·
β) διατεθείσες στο εμπόριο συνολικές ποσότητες του προϊόντος και της κατηγορίας που αναφέρεται στο στοιχείο α) δεύτερη περίπτωση·
γ) συνολική ποσότητα που έχει αποσυρθεί από την αγορά,
2. Τα ακόλουθα εξαμηνιαία στοιχεία:
α) εξαμηνιαία μέση τιμή της αγοράς κάθε κατηγορίας του συγκεκριμένου προϊόντος·
β) διατεθείσες στο εμπόριο ποσότητες κατανεμημένες ανά κατηγορία προϊόντος.
3. Εξάλλου, εφόσον η αγορά προϊόντος υφίσταται ή κινδυνεύει να υποστεί κατάσταση κρίσης ή διαταραχής, οι ανακοινώσεις που αφορούν την αγορά του εν λόγω προϊόντος αποστέλλονται ανά ημέρα αγοράς, τουλάχιστον κάθε εβδομάδα.
Άρθρο 3
Τα κράτη μέλη ανακοινώνουν κάθε εξάμηνο στην Επιτροπή τα στοιχεία που αναφέρονται στο άρθρο 11 παράγραφος 3 του βασικού κανονισμού. Τα στοιχεία αυτά περιλαμβάνουν, για τα προϊόντα που αναφέρονται στο παράρτημα IV σημείο Β κατεψυγμένα επί του σκάφους, τη μέση τιμή πώλησης καθώς και τις ποσότητες που έχουν διατεθεί στο εμπόριο στα στάδιο του χονδρικού εμπορίου, κατανεμημένες ανά είδος συνήθους παρουσίασης.
Άρθρο 4
1. Τα κράτη μέλη ανακοινώνουν κάθε εξάμηνο στην Επιτροπή για καθένα από τα προϊόντα που απαριθμούνται στα παράρτημα Ι σημεία Α, Δ και Ε του βασικού κανονισμού:
α) τις ποσότητες που έχουν αποσυρθεί ή δεν έχουν πωληθεί στην αγορά, ανάλογα με την περίπτωση:
- σε κοινοτική τιμή απόσυρσης και σε κοινοτική τιμή πώλησης και, κατά περίπτωση σε τιμή απόσυρσης σε περιφερειακή κλίμακα,
- σε τιμή αυτόνομης απόσυρσης·
για καθένα από τα προϊόντα που αποσύρονται πρέπει να προσδιορίζονται οι σχετικές κατηγορίες·
β) τη μέση τιμή που έχει ληφθεί για καθέναν από τους τρόπους διάθεσης που αναφέρονται στο άρθρο 1 του κανονισμού (ΕΟΚ) αριθ. 1501/83 και ανά προϊόν· αυτή η πληροφορία πρέπει να συμπληρώνεται με την αποστολή, το αργότερο έξη μήνες μετά τη λήξη της σχετικής αλιευτικής περιόδου, πληροφοριών σχετικά με τις ποσότητες που διατέθηκαν ετησίως καταχωρισμένων ανά τρόπο διάθεσης και ανά προϊόν·
γ) τις ποσότητες προϊόντων, που προορίζονται να τύχουν πριμοδότησης μεταφοράς, κατανεμημένες ανά κατηγορία, τους τύπους των μεταποιήσεων που έχουν πραγματοποιηθεί και τις μέσες τιμές πώλησης στο στάδιο χονδρικής πώλησης των μεταποιημένων προϊόντων·
δ) τις ποσότητες προϊόντων, που προορίζονται να τύχουν πριμοδότησης αποθεματοποίησης, κατανεμημένες ανά κατηγορία, τους τύπους αποθεματοποίησης που έχουν πραγματοποιηθεί και τις μέσες τιμές πώλησης στο στάδιο της χονδρικής πώλησης των προϊόντων που έχουν αποθεματοποιηθεί.
2. Μετά από τη λήξη της αλιευτικής περιόδου για τα προϊόντα που αναφέρονται στο παράρτημα Ι σημεία Α, Δ και Ε του βασικού κανονισμού, οι οργανώσεις παραγωγών κοινοποιούν στο κράτος μέλος που ανήκουν, τις ποσότητες των προϊόντων που διατέθηκαν προς πώληση από την οργάνωση παραγωγών και τις ποσότητες των προϊόντων που έτυχαν χρηματοδοτικής αντιστάθμισης, πριμοδότησης μεταφοράς και πριμοδότησης αποθεματοποίησης, όπως προβλέπεται στα άρθρα 13, 14 και 14α του βασικού κανονισμού. Τα κράτη μέλη διαβιβάζουν τα εν λόγω στοιχεία στην Επιτροπή το αργότερο έξι μήνες μετά από την έναρξη της επόμενης περιόδου.
ΤΙΤΛΟΣ ΙΙΙ
Ανακοινώσεις σχετικά με τα προϊόντα που αναφέρονται στα παραρτήματα ΙΙ και ΙΙΙ του βασικού κανονισμού
Άρθρο 5
Τα κράτη μέλη ανακοινώνουν στην Επιτροπή τα στοιχεία που αναφέρονται στο άρθρο 15 παράγραφος 2 του βασικού κανονισμού, τα οποία περιλαμβάνουν για κάθε προϊόν που απαριθμείται στο παράρτημα ΙΙ του εν λόγω κανονισμού και έχει ληφθεί υπόψη για τον καθορισμό της τιμής προσανατολισμού, και για κάθε αγορά και αντιπροσωπευτικό λιμένα:
- τη μηνιαία μέση τιμή αγοράς σταθμισμένη ανάλογα με τις ποσότητες που διατέθηκαν στο εμπόριο,
- τις διατεθείσες στο εμπόριο συνολικές ποσότητες κατά τη διάρκεια του ιδίου μηνός. Άρθρο 6
Τα κράτη μέλη ανακοινώνουν στην Επιτροπή τα στοιχεία που αναφέρονται στο άρθρο 17 παράγραφος 4 του βασικού κανονισμού, τα οποία περιλαμβάνουν για κάθε είδος και τύπο παρουσίασης που αναφέρεται στο παράρτημα ΙΙΙ του εν λόγω κανονισμού, και για κάθε αγορά και αντιπροσωπευτικό λιμένα:
- τη μηνιαία μέση τιμή αγοράς σταθμισμένη ανάλογα τις διατεθείσες στο εμπόριο ποσότητες,
- τις διατεθείσες στο εμπόριο συνολικές ποσότητες κατά τη διάρκεια του ιδίου μηνός.
Οι εν λόγω ανακοινώσεις πραγματοποιούνται, αφενός, για τα νωπά και διατηρημένα με απλή ψύξη προϊόντα και, αφετέρου, για τα κατεψυγμένα προϊόντα.
Άρθρο 7
1. Για τα προϊόντα που αναφέρονται στα παραρτήματα ΙΙ και ΙΙΙ του βασικού κανονισμού, οι οργανώσεις παραγωγών ανακοινώνουν στις αρμόδιες αρχές του ενδιαφερομένου κράτους μέλους τουλάχιστον τα ακόλουθα μηνιαία στοιχεία κατανεμημένα ανά είδος και εμπορική παρουσίαση:
- την ποσότητα που έχει εκφορτωθεί από τα μέλη τους,
- την ποσότητα που έχει πωληθεί και τη μέση τιμή πώλησης για τα προϊόντα του παραρτήματος ΙΙ,
- την ποσότητα που έχει πωληθεί και παραδοθεί στη βιομηχανία μεταποίησης και τη μέση τιμή πώλησης για τα προϊόντα του παραρτήματος ΙΙΙ,
- τη μη πωληθείσα ποσότητα που έχει διατηρηθεί σε ψυκτικές αποθήκες,
- την ποσότητα που έχει διατεθεί στην αγορά μετά από αποθεματοποίηση.
Οι εν λόγω ανακοινώσεις διαβιβάζονται κάθε μήνα από το κράτος μέλος στην Επιτροπή.
2. Σε περίπτωση που διαπιστωθεί ότι οι τιμές πώλησης βρίσκονται σε χαμηλότερα επίπεδα σε σχέση με το επίπεδο που αναφέρεται στο άρθρο 16 παράγραφος 1 στοιχείο α) του βασικού κανονισμού και ότι η κατάσταση αυτή όσον αφορά τις τιμές ενδέχεται να συνεχιστεί, τα εν λόγω στοιχεία, κατανεμημένα ανά ημέρα αγοράς, ανακοινώνονται κάθε εβδομάδα από τις οργανώσεις παραγωγών στο κράτος μέλος. Το κράτος μέλος διαβιβάζει τα εν λόγω στοιχεία χωρίς καθυστέρηση στην Επιτροπή.
ΤΙΤΛΟΣ IV
Ανακοινώσεις σχετικά με ορισμένα προϊόντα του παραρτήματος IV σημείο Α του βασικού κανονισμού
Άρθρο 8
Τα κράτη μέλη ανακοινώνουν στην Επιτροπή κάθε έτος και πριν από την 1η Νοεμβρίου, τις μηνιαίες μέσες τιμές στην παραγωγή που διαπιστώθηκαν στις αντιπροσωπευτικές ζώνες παραγωγής καθώς και τις διατεθείσες στο εμπόριο ποσότητες κυπρίνων για την εμπορική παρουσίαση που αναφέρεται στο άρθρο 1 του κανονισμού (ΕΟΚ) αριθ. 1985/74. Οι εν λόγω ανακοινώσεις αναφέρονται στα τρία τελευταία έτη πριν από τον καθορισμό των τιμών αναφοράς.
Ως τιμή στην παραγωγή νοείται η τιμή πώλησης του παραγωγού στο εμπόριο χονδρικής πώλησης.
Οι αντιπροσωπευτικές ζώνες παραγωγής είναι οι ακόλουθες:
1.2 // - Γερμανία: // Oberpfalz, // // το σύνολο των ζωνών Oberfranken/Mittelfranken, // - Γαλλία: // Dombes, // // το σύνολο των ζωνών Brenne/Sologne.
ΤΙΤΛΟΣ V
Γενικές διατάξεις
Άρθρο 9
1. Οι αγορές χονδρικής πώλησης και οι αντιπροσωπευτικοί λιμένες κατά την έννοια του άρθρου 11 παράγραφος 2, του άρθρου 15 παράγραφος 3 και του άρθρου 17 παράγραφος 5 του βασικού κανονισμού, είναι εκείνες που απαριθμούνται σοτ παράρτημα Ι του παρόντος κανονισμού για τα προϊόντα που αναφέρονται στο εν λόγω παράρτημα.
2. Ως μέση τιμή αγοράς νοείτι η μέση τιμή στο στάδιο της πρώτης πώλησης, σταθμισμένη ανάλογα με τις διατεθείσες στο εμπόριο ποσότητες, χωρίς να λαμβάνονται υπόψη οι ποσότητες που ενδεχομένως αποσύρθηκαν.
Άρθρο 10
1. Όλες οι ανακοινώσεις που αναφέρονται στον παρόντα κανονισμό διαβιβάζονται στην Επιτροπή με τέλεξ, τέλεφαξ ή άμεση σύνδεση ηλεκτρονικού υπολογιστή, με τη μορφή που προβλέπεται στα παραρτήματα ΙΙ έως ΧΙΙΙ.
2. Εκτός από την περίπτωση θέσπισης διαφορετικών διατάξεων, το χρονοδιάγραμμα αποστολής των ανακοινώσεων στην Επιτροπή καθορίζεται ως εξής:
- οι μηνιαίες ανακοινώσεις διαβιβάζονται μέχρι τη δέκατη πέμπτη ημέρα μετά το τέλος του συγκεκριμένου μήνα,
- οι εξαμηνιαίες ανακοινώσεις διαβιβάζονται πριν από την 1η Σεπτεμβρίου για τα στοιχεία που αφορούν το πρώτο εξάμηνο του τρέχοντος έτους και πριν από την 1η Μαρτίου για τα στοιχεία που αφορούν το δεύτερο εξάμηνο του προηγουμένου έτους.
Άρθρο 11
1. Οι κανονισμοί (ΕΟΚ) αριθ. 3598/83 και (ΕΟΚ) αριθ. 3599/83 καταργούνται.
2. Το άρθρο 2 παράγραφοι 1 και του κανονισμού (ΕΟΚ) αριθ. 1985/74, το άρθρο 4 του κανονισμού (ΕΟΚ) αριθ. 1501/83, το άρθρο 15 παράγραφος 2 του κανονισμού (ΕΟΚ) αριθ. 3321/82, το άρθρο 18 παράγραφος 2 του κανονισμού (ΕΟΚ) αριθ. 314/86, και το άρθρο 14 παράγραφοι 1 και 2 του κανονισμού (ΕΟΚ) αριθ. 2415/89, καταργούνται.
Άρθρο 12
Ο παρών κανονισμός αρχίζει να ισχύει την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1990.